EkBass/fiwiki-20250220-pages-articles huggingface dataset:
Iskuvasara

Iskuvasara on kone, jota käytetään rakennus-, remontointi- ja purkutöissä. Niitä käytetään myös raudan vasarointiin ja kivien murskaamiseen. Osa iskuvasaroista toimii hydraulisesti. Joidenkin iskuvasaroiden kärki on piikkimäinen. Piikki-iskuvasaraa käytettäessä verrattuna muihin iskuvasaroihin hyötyjä ovat osien vähä kuluminen ja huollon tarve, alhaisemmat öljyn lämpötilat, tehokas hydrauliikan ja tärinän vaimennus, terien helppo vaihdettavuus sekä hyvä männän ja terän halkasijoiden suhde. == Lähteet == Luokka:Rakennustyökalut
Kaasupoltin

Kaasupoltin eli tohotin on poltettavalla kaasulla toimiva laite, joka on tehty erilaisiin käyttötarkoituksiin kuumentamista varten. Jotkut kaasupolttimet on tehty ruuanlaitossa käytettäviksi. Tällöin niillä voidaan kuumennetaan ruuan pintaa, jolloin joidenkin jälkiruokien pintaa voidaan karamellisoida tai lihan, kalan ja vihannesten pintaa voidaan käsitellä. Ruuanlaittoon tehtyjä kaasupolttimia voidaan käyttää hyödyksi myös nuotion tai grillin sytyttämisessä. Jotkut tällaiset kaasupolttimet toimivat butaanikaasulla. Jotkut kaasupolttimet taas on tehty rakennus- ja remonttitöihin. Tällaisia kaasupolttimia käytetään metallin kiinnitykseen hitsaamalla ja juottamalla. Jotkut kaasupolttimet ovat retkikeittimiä. Jotkut kaasupolttimet toimivat erityisellä sytytyskaasulla. == Lähteet == Luokka:Keittiövälineet Luokka:rakennusvälineet ja -kalusto
Mattias Skjelmose

Mattias Skjelmose Jensen (s. 26. syyskuuta 2000 Kööpenhamina) on tanskalainen maantiepyöräilijä, ajajatyypiltään yleisajaja. Hän aloitti ammattilaisuransa tanskalaisessa Leopard Pro Cycling -joukkueessa vuonna 2020 ja on edustanut Trek-Segafredo / Lidl-Trek-tallia vuodesta 2021 lähtien. Skjelmose jäi Tour du Pays de Vaud -kilpailussa otetussa dopingtestissä kiinni metyyliheksamiinin käytöstä 26. toukokuuta 2018 oltuaan vain 17-vuotias. Hän sai kymmenen kuukauden kilpailukiellon ajalle 7. heinäkuuta 2018 – 6. toukokuuta 2019. Skjelmose voitti vuoden 2023 Sveitsin ympäriajon yhdeksän sekunnin erolla Juan Ayusoon. Hän voitti Tanskan-mestaruuden maantieajossa 2023 ja aika-ajossa 2024. Hän voitti nuorten kilpailun Espanjan ympäriajossa 2024. == Saavutuksia == Lähteet: Pro Cycling Stats, Cycling Archives ;2017 :Course de la Paix Juniors, mäkikirikilpailun voitto ;2018 :Tour du Pays de Vaud, kokonaiskilpailun ja 3b-etapin (aika-ajo) voitto ,2021 :UAE Tour, kokonaiskilpailussa kuudes :Tour of Norway, nuorten kilpailun voitto ;2022 :Tour de la Provence, kokonaiskilpailussa kolmas, nuorten kilpailun voitto :Tour de Wallonie, kokonaiskilpailussa kolmas :Tour de l'Ain, kokonaiskilpailussa toinen, pistekilpailun ja nuorten kilpailun voitto :Tanskan ympäriajo, kokonaiskilpailussa kolmas :Luxemburgin ympäriajo, kokonaiskilpailun, nuorten kilpailun ja 4. etapin (aika-ajo) voitto :MM- kilpailut, maantieajossa kymmenes ;2023 :Etoile de Bessèges, kokonaiskilpailussa toinen, nuorten kilpailun ja 4. etapin voitto :Tour des Alpes Maritimes, pistekilpailun ja 2. etapin voitto :Faun-Ardèche Classic, kolmas :GP Miguel Indurain, kolmas :La Flèche Wallonne, toinen :Sveitsin ympäriajo, kokonaiskilpailun, nuorten kilpailun ja 3. etapin voitto :Maantieajon Tanskan-mestaruus :MM-kilpailut, maantieajossa 14:s :Tanskan ympäriajo, kokonaiskilpailussa toinen, 3. etapin voitto :Maryland Cycling Classic, voitto ;2024 :Faun-Ardèche Classic, kolmas :Pariisi–Nizza, kokonaiskilpailussa neljäs, 6. etapin voitto :Baskimaan ympäriajo, kokonaiskilpailussa kolmas :Sveitsin ympäriajo, kokonaiskilpailussa kolmas, nuorten kilpailun voitto :Aika-ajon Tanskan-mestaruus :Olympialaiset, aika- ajossa 14:s :Espanjan ympäriajo, kokonaiskilpailussa viides, nuorten kilpailun voitto, 19. etapilla kolmas == Lähteet == Luokka:Tanskalaiset maantiepyöräilijät Luokka:Dopingrikkomuksesta tuomitut tanskalaiset Luokka:Dopingrikkomuksesta tuomitut pyöräilijät Luokka:Vuonna 2000 syntyneet Luokka:Elävät henkilöt
Keittiöväline

Keittiöväline on keittiössä tarvittava työkalu tai muu tarvike. keittiövälineisiin kuuluvat kaikki ruuanlaittoon, leivontaan ja tarjoiluun tarvittavat välineet ja keittiökoneet. Ruuanlaittovälineitä ovat kauhat, kulhot, siivilät, paistinpannut, kattilat sekä erilaiset raastimet ja leikkurit. Leivontavälineisiin kuuluvat vuoat, kaulimet, muotit, pursotusvälineet ja muut koristeluvälineet. Keittiökoneita ovat kahvin- ja vedenkeittimet, sauva- ja tehosekoittimet, yleiskoneet, leivänpaahtimet ja erilaiset kuivurit. haudutuspadat, painekattilat ja monitoimikettimet ovat ohjelmoitavia monitoiminnollisia keittiökoneita. == Lähteet == *
Jean-Louis Borloo

Jean-Louis Borloo (s. 1951) on ranskalainen poliitikko.Tapie, Valenciennes, banlieues... les mille vies de Jean-Louis Borloo Hän oli sosiaaliministeri 2004–2007, talous- ja valtiovarainministeri 2007 ja ympäristöministeri 2007–2010.Jean-Louis Borloo economie.gouv.fr Borloo toimi sitoutumattomana Euroopan parlamentin jäsenenä vuosina 1989–1992. Boorlo suoritti oikeustieteen ja filosofian tutkinnon Université Panthéon-Sorbonnessa vuonna 1972, vuonna 1974 jatkotutkinnon historiassa ja taloustieteessä Université Paris- Nanterressa ja vuonna 1976 MBA-tutkinnon HEC Parisissa.Jean-Louis Borloo == Lähteet == == Aiheesta muualla == * Luokka:Ranskalaiset liikemiehet Luokka:Ranskalaiset europarlamentaarikot Luokka:Ranskan ministerit Luokka:Vuonna 1951 syntyneet Luokka:Elävät henkilöt
Châtenoy (Loiret)

Châtenoy on kunta Ranskassa Loiret’n departementissa Centre-Val de Loiren alueella. Se sijaitsee Huillardjoen varrella, noin 36 kilometriä Montargisin kaupungista länteen. Benediktiinimunkit tulivat Châtenoyhin noin tuhat vuotta sitten. Heidän perustama kirkko tuhoutui osittain satavuotisessa sodassa, jota käytiin vuosina 1337-1453. Kirkkoa laajennettiin vuosina 1861-1862. Vuonna 1692 valmistunut Orléansin kanava halkoo kunnan maita. 1500-luvulla rakennettu linna Château de la Rivière on suojeltu rakennus. Sen rakennutti Nicolas de Harlay de Sancy, joka oli tärkeässä asemassa Ranskan kuninkaiden Henrik III:n ja Henrik IV:n hoveissa. ==Lähteet== ==Aiheesta muualla== Luokka:Loiret’n kunnat
Châtenoy

Châtenoy voi tarkoittaa seuraavia: == Kuntia Ranskassa == * Châtenoy, kunta Loiret’n departementissa * Châtenoy, kunta Seine-et-Marnen departementissa ==== Nimi esiintyy myös seuraavien kuntien nimissä ==== *Châtenoy-en-Bresse, kunta Saône-et-Loiren departementissa *Châtenoy-le-Royal, kunta Saône-et- Loiren departementissa
Mikko Aaltonen

Mikko Aaltonen (s. 1976) on Tampereella asuva vasemmistoliittolainen poliitikko, kaupunginvaltuutettu ja Pirkanmaan hyvinvointialueen aluevaltuuston jäsen. Hän on toiminut myös Tampereen apulaispormestarina. Aaltonen on työskennellyt monissa eri tehtävissä, mukaan lukien talous- ja hallintojohtajana Tampereen Setlementti Ry:ssä, talouspäällikkönä YTHS Helsinki-Espoon terveyspalveluyksikössä ja apulaispormestarina Tampereen kaupungissa 2013–2017. Aaltonen on ollut ehdolla eduskuntavaaleissa Pirkanmaan vaalipiiristä ensimmäisen kerran vuonna 2011. Hän on ollut Brysselissä Euroopan alueiden komitean jäsenenä vuodesta 2020 alkaen.https://climate- pact.europa.eu/get-involved/meet-our-ambassadors/mikko- aaltonen_enhttps://tampere-region.eu/uutiset/mikko-aaltonen-tuo-tampereen-ja- pirkanmaan-aanen-kuuluviin-euroopan-alueiden-komiteassa/ ==Lähteet== Luokka:Vasemmistoliiton poliitikot Luokka:Pirkanmaan aluevaltuutetut Luokka:Tampereen kaupunginvaltuutetut Luokka:Vuonna 1976 syntyneet Luokka:Elävät henkilöt
Arkistotiedosto

Arkistotiedosto tarkoittaa tietotekniikassa yksittäistä tiedostoa, joka sisältää joukon muita tiedostoja ja/tai hakemistoja. Arkistotiedostot luodaan tyypillisesti siirtämään tietoa tietokoneverkon yli tai varmuuskopion tekemiseen. Tällöin riittää yhden tiedoston siirtäminen useiden sijaan. Arkistotiedosto voi käyttää tiedonpakkausta, jolloin sen koko on pienempi kuin siinä olevien tiedostojen summa. Arkistotiedostoja käytetään myös paketinhallintajärjestelmissä. Arkistotiedosto säilyttää tiedostojen hakemistorakenteen, sekä metatietoa kuten tiedostojen muutosajat ja käyttäjän nimen tai tunnuksen. Eräitä esimerkkejä arkistotiedostomuodoista ovat ARC, ARJ, LHA, RAR, TAR, ZIP ja ZOO. tar-tiedostojen tapauksessa pakkaus on tehtävä erillisellä ohjelmalla, joka on usein gzip tai bzip2. == Katso myös == * Pakettitiedosto == Lähteet == Luokka:Tiedostomuodot
Lewes (East Sussex)

Lewes on asukkaan kaupunki ja kunta (civil parish) East Sussexin kreivikunnassa Kaakkois-Englannissa. Se toimii hallinnollisena keskuksena sekä kreivikunnalle että Lewesin hallintopiirille, jonka alueella on 28 muuta kuntaa ja yhteensä asukasta. Kaupunki sijaitsee 12 kilometriä Brightonin keskustasta itäkoilliseen kohdassa, jossa Ousejoki on puhkaissut aukon South Downsin kalkkikiviharjanteeseen. Lewesiin rakennettiin 1000-luvulla linna, jonka rauniot hallitsevat yhä sen näkymiä. Kaupunki oli tärkeä markkinapaikka ja sillä oli jonkin aikaa myös vilkas jokisatama, kunnes läheisen Newhavenin satamasta tuli tärkeämpi. Vuonna 1264 kaupungin liepeillä käytiin taistelu, jossa Simon de Montfortin johtamat kapinalliset päihittivät kuningas Henrik III:n joukot. Kuningatar Maria I:n valtakaudella vuosina 1555–57 Lewesissa poltettiin roviolla 17 marttyyria protestanttisen uskonsa vuoksi. Heidän jälkeläisensä järjestävät joka vuosi Guy Fawkesin yönä muistokulkueen, jonka yhteydessä poltetaan kokkoja ja ammutaan ilotulitteita. Kaupungissa on säilynyt muutamia rakennuksia 1500-luvulta, muun muassa Anna Kleveläisen talo, Barbican House ja Southover Grangen maatila. Lewes on nykyään paitsi hallinnollinen keskus myös suosittu matkailukaupunki. Sen lähistöllä sijaitsevassa Glyndebournen kartanossa on järjestetty joka kesä vuodesta 1934 lähtien suosittu oopperafestivaali. == Lähteet == Luokka:Asutut paikat East Sussexissa Luokka:Englannin kaupungit Luokka:East Sussexin hallinnolliset alueet Luokka:Englannin hallintopiirit
Røstin kirkko

Røstin kirkko () on Røstin kunnassa Nordlandin läänissä Norjassa sijaitseva puinen pitkäkirkko vuodelta 1900. ==Lähteet== ==Aiheesta muualla== Luokka:Norjan puukirkot kirkko
Røstlandet

Røstlandet on taajama samannimisellä saarella Røstin kunnassa Nordlandin läänissä Norjassa. Taajaman pinta-ala on 0,6 neliökilometriä ja asukasluku 331 vuonna 2023. ==Lähteet== Luokka:Røst Luokka:Norjan saaret Luokka:Norjan taajamat
Røstin lentoasema

Røstin lentoasema () on Røstin kunnassa Nordlandin läänissä Norjassa sijaitseva vuonna 1986 avattu lentoasema. ==Lähteet== Luokka:Nordlandin läänin lentoasemat lentoasema
Intohimo

Intohimo on pysyvä, voimakas ja hallitsematon halu tai motivaatio, joka voi ottaa ihmisen valtaansa. Intohimo voi kohdistua rakkauden kohteena olevaan ihmiseen, mutta myös esimerkiksi syömiseen tai pelaamiseen. Rakkaudessa intohimo on sellaista voimakasta kaipuuta olla yhdessä rakastettunsa kanssa, johon liittyy vahva fyysinen kiihottuminen. Intohimoinen rakkaus on intensiivisempää kuin toverillinen rakkaus, mutta samalla epävakaampaa ja lyhytaikaisempaa, ja se usein muuttuu toverilliseksi rakkaudeksi suhteen jatkuessa pidempään. Intohimoiseen rakkauteen kuuluu sekä myönteisiä että kielteisiä tunteita. Myönteisiä tunteita ovat esimerkiksi seksuaalinen kiihottuminen ja tyydytys sekä jännitys ja ilo. Kielteisiä intohimotunteita ovat esimerkiksi levottomuus, mustasukkaisuus ja turhautuminen. Molemminpuolisessa intohimossa korostuvat intohimon myönteiset tunteet, mutta yksipuolisessa korostuvat kielteiset tunteet. Intohimo syntyy tahtomatta, ja sitä on vaikea hallita. Intohimoa kokeva ihminen kokee tungettelevia ajatuksia ja päähänpinttymiä. Hän idealisoi kumppaniaan tai suhdettaan tähän, ja haluaa tuntea kohteensa ja tämän tuntevan hänet. Intohimoon kuuluu myös seksuaalinen kiinnostus, myönteiset tunteet rakastettua kohtaan, kielteisiä tunteita suhdetta kohtaan (kuten tunteiden epävakaisuus, mustasukkaisuus ja pelko suhteen loppumisesta), sekä monenlaisia fyysisiä kiihottumisen tunteita esimerkiksi rakastetun kosketuksesta. Intohimoinen ihminen haluaa ymmärtää kumppaninsa tunteita, tarkastella hänen käyttäytymistään ja ulkonäköään, sekä auttaa häntä. Intohimoinen ihminen ei ole tunteessaan riippuvainen kohteeltaan saamista palkinnoista ja vuorovaikutuksesta, kuten muut suhteeseen liittyvät kokemukset, vaan hänen intohimoaan ruokkivat kuvitellut palkinnot ja vuorovaikutukset. Robert Sternbergin kehittämässä rakkauden kolmioteoriassa intohimo on yksi rakkauden kolmesta osatekijästä intiimiyden ja sitoutumisen ohella. Näistä intohimo on se tekijä, joka johtaa rakkaussuhteeseen, fyysiseen kiinnostukseen ja seksiin. Suhteita, joissa ei ole intohimoa, ovat esimerkiksi tykkäyssuhteet, toverilliset rakkaussuhteet, järjestetyn avioliiton alkuvaiheet sekä hiipuneiden avioliittojen loppuvaiheet. ==Lähteet== Luokka:Tunteet
Pietro Querini

Pietro Querini (k. n. 1448Pietro Querini Dizionario-Biografico, Treccani, viitattu 31.3.2024 ) oli venetsialainen kauppias ja aatelinen, joka matkallaan Kreetalta Flanderiin haaksirikkoutui Pohjanmerellä vuonna 1431. Hän ajautui pelastusveneen kyydissä Norjan Lofooteille nykyiseen Røstin kuntaan. Palattuaan kotiin Italiaan Querini kirjoitti muistiinpanot Røstissä viettämistään kuukausista. Røstissä on myöhemmin esitetty niihin pohjautuvaa oopperaa. Querinioperaen.jpg|Querini-oopperan näyttelijöitä vuonna 2012. ==Lähteet== ==Aiheesta muualla== Luokka:Italialaiset aateliset Luokka:Røst Luokka:Syntymävuosi tuntematon Luokka:1400-luvulla kuolleet
Skomværin majakka

Skomværin majakka () on Røstin kunnassa Nordlandin läänissä Norjassa sijaitseva majakka. Se perustettiin vuonna 1887 ja automatisoitiin sekä jätettiin miehittämättömäksi 1978. Kuvataiteilija Theodor Kittelsen asui majakassa vuosina 1887–1889. ==Lähteet== ==Aiheesta muualla== Luokka:Norjan majakat Luokka:Røst
Vagn Walfrid Ekman

Vagn Walfrid Ekman (3. toukokuuta 1874 – 9. maaliskuuta 1954) oli ruotsalainen teoreettinen fyysikko ja oseanografi. Hän toimi mekaniikan ja matemaattisen fysiikan professorina Lundin yliopistossa vuosina 1910–1939. Ekman tunnetaan erityisesti valtamerien virtauksia koskevasta tutkimuksestaan. Hänen mukaansa on nimetty Ekmanin spiraali ja Ekmanin luku. ==Lähteet== ==Aiheesta muualla== Luokka:Ruotsalaiset fyysikot Luokka:Ruotsalaiset professorit Luokka:Lundin yliopiston professorit Luokka:Vuonna 1874 syntyneet Luokka:Vuonna 1954 kuolleet
Moskovan sotilaspiiri

Moskovan sotilaspiiri () oli Venäjän länsiosassa sijaitseva Venäjän asevoimien hallinnollinen alue (sotilaspiiri). Se kattaa samat Moskovaa ympäröivät federaatiosubjektit kuin Venäjän Keskinen federaatiopiiri Nižni Novgorodin alueella täydennettynä. Ensimmäisen kerran Moskovan sotilaspiirin perusti Venäjän keisarikuntaa johtanut keisari Aleksanteri II elokuussa 1864. Sotilaspiiri oli olemassa siitä lähtien myöhemmissä valtiomuodostelmissa joulukuuhun 2010 saakka. Tuolloin silloiset Leningradin ja Moskovan sotilaspiirit yhdistettiin Läntiseksi sotilaspiiriksi. Vuonna 2021 Läntisestä sotilaspiiristä erotettiin lyhytaikainen Pohjoisen laivaston sotilaspiiri (2021-2024). Läntinen sotilaspiiri ja Pohjoisen laivaston sotilaspiiri lakkautettiin helmikuussa 2024 annetulla presidentin asetuksella, jolloin näiden kattamat alueet ryhmiteltiin uudelleen Moskovan sotilaspiiriksi ja Leningradin sotilaspiiriksi. == Alue == Venäjän sotilaspiirijako (3/2024-). (Huom. Vuonna 2014 miehitetty, kiistanalainen Krimin niemimaa on merkitty kuvassa Eteläisen sotilaspiiriin. Kyseenalaisesti (ei todenmukaisesti, propagandistisesti) vain osaksi miehitettyjä Ukrainan kaakkoisia alueita on kokonaisuudessaan ryhmitelty saman sotilaspiirin osiksi.) Maaliskuun alussa 2024 voimaan astuneen aluejaon mukaan Moskovan sotilaspiiriin kuuluvat Venäjän länsiosasta seuraavat federaatiosubjektit (aakkosjärjestyksessä): Belgorodin alue, Brjanskin alue, Ivanovon alue, Jaroslavlin alue, Kalugan alue, Kostroman alue, Kurskin alue, Lipetskin alue, Moskovan alue, Moskovan kaupunki, Nižni Novgorodin alue, Orjolin alue, Rjazanin alue, Smolenskin alue, Tambovin alue, Tverin alue, Tulan alue, Vladimirin alue, Voronežin alue. Alue vastaa Venäjän Keskistä federaatiopiiriä Nižni Novgorodin alueella täydennettynä. == Lähteet == Luokka:Venäjän asevoimat
Ruosteperätyranni

Ruosteperätyranni (Cnemarchus erythropygius) on tyranneihin kuuluva lintulaji. Lajia tavataan Etelä-Amerikassa. == Koko ja ulkonäkö == Ruosteperätyranni kasvaa 23–24 cm pitkäksi. Sukupuolet muistuttavat toisiaan ulkonäöltään. Lajin pää on vaaleanharmaa. Selkä ja siivet ovat sävyltään tummemmat ja siivissä on myös valkoisia sulkia. Ruosteperätyrannin pyrstö on punaruskea ja mustakärkinen. Linnun rinta on vaaleanharmaa. Vatsa ja alaperä ovat punaruskeat. ==Levinneisyys ja elintavat== Ruosteperätyrannia tavataan Kolumbiasta Boliviaan. Lajin elinympäristöä ovat Andien pensaikot ja ruohomaat joilla kasvaa puita 2 900–4 100 metrin korkeudella merenpinnasta. Se liikkuu yksin tai pareittain. == Lähteet == Luokka:Tyrannit
Kodintekniikka

Kodintekniikka käsittää kotitalouksissa käytetyt koneet ja tekniset laitteet. Niihin kuuluvat keittiössä käytettävät koneet, siivouksessa käytettävät koneet, kuten pölynimuri ja painepesurit, viihde-elektroniikka, johon kuuluvat radiot, televisiot ja matkapuhelimet lisälaitteineen sekä muut kodin sähköiset laitteet, kuten henkilövaaka, parranajokone ja sähköhammasharja. Kodintekniikkaan kuuluvat myös suuret kodinkoneet, kuten pesukoneet, pakastimet, jääkaapit ja sähköliedet. == Lähteet == Luokka:Kodinkoneet Luokka:Elektroniikka
Suomalaiset ensimmäisessä maailmansodassa

Suomalaiset ensimmäisessä maailmansodassa on Lars Westerlundin toimittama ja valtioneuvoston kanslian vuonna 2004 julkaisema artikkelikokoelma, joka käsittelee Venäjän, Saksan, Ison-Britannian, Yhdysvaltain, Kanadan, Ranskan, Australian, Uuden Seelannin, Etelä-Afrikan ja Neuvosto-Venäjän armeijoissa vuosina 1914–1922 surmansa saaneita suomalaisia sekä mainittuina vuosina sotaoloissa menehtyneitä suomalaisia merimiehiä. Teoksen koko nimi on Suomalaiset ensimmäisessä maailmansodassa: Venäjän, Saksan, Ison-Britannian, Ranskan, Australian, Uuden Seelannin, Etelä-Afrikan, Yhdysvaltain, Kanadan ja Neuvosto-Venäjän armeijoissa vuosina 1914–22 menehtyneet suomalaiset sekä sotaoloissa surmansa saaneet merimiehet. Teos kuuluu Suomen sotasurmat 1914–22 -projektin julkaisuihin.Westerlund (toim.) 2004, 231 Kirjan toimittaneen Westerlundin ohella muita kirjoittajia ovat Tuomas Hoppu, Matti Lackman, Krister Björklund, Olavi Koivukangas ja Carl-Fredrik Geust.Westerlund (toim.) 2004, 5 ==Lähteet== * ===Viitteet=== Luokka:Kirjat Suomen historiasta Luokka:Suomalaiset historian tietokirjat Luokka:Vuoden 2004 kirjat
Khawr al-Udayd

Khawr al-Udayd tai Khor al-Adaid () on Qatarin kaakkoiskulmassa oleva lahti, jonka yhdistää mereen kapea mutta syvä salmi. Lahden rantaviiva on hyvin mutkikas, ja se noin noin pohjois-eteläsuunnassa noin 15 kilometriä ja itä- länsisuunnassa noin 12 kilometriä pitkä. Khawr al-Udaydin pohjoisosa on kansainvälisesti tärkeä lintualue, ja siellä pesii sääksiä ja räyskiä. Talvisin lahdella on muun muassa huomattavasti flamingoja sekä merkittäviä määriä muun muassa merimetsoja, arabianmerimetsoja, lokkeja ja tiiroja. Khawr al-Udaydin vesiltä löydettiin vuoden 2005 tutkimuksissa 23 kalalajia. Sieltä on tavattu myös yhdeksää merikäärmelajia sekä liemikilpikonnaa ja karettikilpikonnaa. Khawr al-Udaydista ja sen lähivesiltä on tavattu intiankyttyrädelfiiniä, pullokuonodelfiiniä, rosopyöriäistä ja tropiikinvalasta. Dugongipopulaatio alueella on merkittävä huomattavien meriruohoniittyjen ansiosta. == Lähteet == == Aiheesta muualla == Luokka:Qatarin maantiede Luokka:Persianlahti Luokka:Kansainvälisesti tärkeät lintualueet
Lahden Palloseura (salibandy)

Lahden Palloseura on vuonna 2013 perustettu pihasalibandyyn keskittyvä urheiluseura. Kesällä 2024 LPS pelaa PS-liigaa. LPS:n kotikenttä Subway Areena sijaitsee Lahdessa Kasakkamäessä. Historia Seura perustettiin jo vuonna 2013, mutta ensimmäisinä vuosina LPS pelasi vain harjoitusotteluita. LPS vietti hiljaiseloa vuodet 2016-2022, kunnes keväällä 2022 se palasi rytinällä. Sekä PS-Liigassa, että Suomen Cupissa se voitti mestaruuden heti ensimmäisellä kaudellaan. Kansainvälisessä turnauksessa Garden Floorball Champions Leaguessa (ent. Yard Floorball Champions League) se tippui puolivälierissä. Kaudella 2023 LPS oli vaikeuksissa, ja sijoittui PS-Liigassa pronssille. Suomen Cupissa lahtelaiset tippuivat jo puolivälierissä kauden suuryllättälle Uplakersille. GFCL:ssä LPS paransi sijoittuen kolmanneksi. Syksyllä 2023 LPS osallistui ensi kertaa järjestettävään kansainväliseen Europe Cupiin, jossa se tippui tsekkiläiselle Trinecille, joka lopulta voitti turnauksen. Keväällä 2024 LPS järjestää historian ensimmäisen Asfaltit Auki!-turnauksen, joka avaa kauden harjoitusotteluilla. LPS:n sijoitukset vuosittain Vuosi PS-Liiga Suomen Cup GFCL Europe Cup 2022 1. 1. 12. ei järjestetty 2023 3. 5. 3. 5. 2024 Luokka:Suomalaiset salibandyseurat Luokka:Lahtelaiset urheiluseurat
Norrbottenin rykmentti

Norrbottenin rykmentti () vastaa sotayksiköiden tuottamisesta Norrbotten- prikaatille. Se on erikoistunut talvitaisteluihin. Rykmentti kehittää Ruotsin puolustusvoimien taistelukykyä subarktisessa ympäristössä. Rykmentti sijaitsee Bodenissa, Arvidsjaurissa, Kiirunassa, Kalixissa, Tåmessa, Härnösandissa ja Östersundissa. Rykmentissä on henkilökuntaa noin 750. Ruotsin asevoimien talviyksikön järjestämä koulutus on ollut kansainvälisesti kysyttyä eri maissa. Yksikkö järjestää kursseja riskienhallinnasta, taistelusta, sukeltamisesta, toimimisesta vuoristossa ja lumivyöryvaaran alla. Norrbottenin panssaripataljoona kouluttaa liikkuvia ja tulivoimaisia taisteluyksiköitä, joiden kalusto koostuu Stridsvagn 122 -panssarivaunuista ja Stridsfordon 90 -taisteluajoneuvoista. Ruotsin Yhdysvaltojen kanssa joulukuussa 2023 solmimassa DCA-sopimuksessa on sovittu, että Ruotsi luovuttaa tarvittaessa Bodenin rykmentin ja harjoitusalueen Yhdysvaltojen käyttöön. ==Lähteet== ==Lue lisää== Norrbottenin rykmentin I 19 verkkosivut (ruotsiksi) Luokka:Ruotsin rykmentit
Ouse (joki Sussexissa)

Ousejoki [uːz] on noin 56 kilometriä pitkä joki Kaakkois-Englannissa. Sen 647 neliökilometriä laaja valuma-alue sijaitsee pääosin East Sussexin kreivikunnassa mutta ulottuu myös osittain West Sussexin puolelle. Ouse saa alkunsa West Sussexin koillisosassa sijaitsevasta Slaughamin kylästä, josta se virtaa kaakkoon Balcomben ja Haywards Heathin ohi ja ylittää sitten East Sussexin rajan. Lähellä Isfieldin kylää Ouseen yhtyy Uck, joka on sen suurin sivujoki. Isfieldistä joki jatkaa matkaansa kohti etelää ja ohittaa Barcomben ja Lewesin ennen kuin laskee lopulta vetensä Englannin kanaaliin Newhavenissa. Vuosina 1790–1814 Ousen uomaa ruopattiin suoremmaksi ja syvemmäksi niin, että jokialuksilla pääsi Balcombeen saakka. Tämän ansiosta jokea pitkin voitiin kuljettaa rakennusmateriaalia Ouse Valley Viaductin työmaalle. Joen pääuomassa on vielä nykyäänkin useita patoja ja sulkuja, joiden takia se on hankala elinympäristö monille lajeille. Joki on kuitenkin tärkeä kutupaikka meritaimenille, ja sen vedessä elää myös merinahkiaisia ja ankeriaita. Monet Ousen sivujoista ovat säilyneet luonnontilaisina ja niissä esiintyy makeanveden katkarapuja ja isojärvisimpukoita. Kirjailija Virginia Woolf asui Rodmellin maalaiskylässä Ousejoen varrella. Hän teki itsemurhan 28. maaliskuuta 1941 hukuttautumalla jokeen. == Lähteet == Luokka:East Sussexin joet Luokka:West Sussexin joet Luokka:Englannin kanaaliin laskevat vesistöt
Poppia kyydissä

Poppia kyydissä oli Yle TV1 -kanavalla kesällä 2004 esitetty 11-osainen musiikkiohjelmasarja. Sitä esitettiin perjantai-iltaisin 19.45 alkaen. Ohjelman juontajana toimi Aki Sirkesalo, käsikirjoittajana Outi Popp ja vakiopianistina Jiri Kuronen. ==Jaksot ja vieraat== #Tervetuloa popmuseoon! Vicky Rosti, Ilkka Alanko ja Pauli Hanhiniemi. #Kuka voisi kellot seisauttaa?! Maarit Hurmerinta, Heikki Salo ja Jussu Pöyhönen. #Jurot nuorisojulkkikset. Jonna Tervomaa, Ismo Alanko, Tuomari Nurmio. #Sairaanfuckingkipeenraastavaa! Mikko Kuustonen, Timo Rautiainen, Erin Koivisto. #Häiritsen sinua! Petra, Sami Saari, Kauko Röyhkä #Arvaan että murehdit tätä eroa. Terhi Kokkonen, Pepe Willberg, Jiri Nikkinen. #Matkalla tuntemattomaan. Laura Närhi, Kalle Ahola, Pelle Miljoona. #Se se on rokkii. Dave Lindholm, Mariko, Aija Puurtinen. #Ketoon baby, ketoon! Jonna Kosonen, Ville Pusa, Remu Aaltonen. #Tämä hetki saa sinut pian aivovaurioon. Muska, Mikki Kauste, Neumann. #Ei tarvita me pressaa eikä kunkkua. Juha Lehti, Juice Leskinen, Anki Lindqvist. ==Lähteet== Luokka:2000-vuosikymmenen suomalaiset musiikkiohjelmat Luokka:Yle TV1:n televisio-ohjelmat
Puistokadun koulu (Savonlinna)

Puistokadun koulu oli Savonlinnan kaupungin keskustassa nimensä mukaisesti Puistokadulla toiminut koulu. Alkuperäinen koulurakennus valmistui vuonna 1893. Vuonna 1903 koulua laajennettiin, ja vuonna 1926 valmistui arkkitehti Wivi Lönnin suunnittelema kivinen lisärakennus. Vuonna 1971 Puistokadun koulussa aloitti ensimmäinen peruskoululuokka. Sitä ennen koulussa toimi kansakoulu ja vuodesta 1930 alkaen kansalaiskoulu. Puistokadun koulu lakkautettiin vuonna 2001. ==Lähteet== Luokka:Savonlinnan peruskoulut
Olching

Olching on kaupunki Baijerin osavaltiossa Saksassa. Münchenin suurkaupunkialueella sijaitseva Olching sai nykyisen muotonsa vuoden 1978 kuntaliitosten yhteydessä. == Maantiede == Olching sijaitsee ylänkömaalla eteläisessä Baijerissa noin 17 kilometriä Münchenistä länsiluoteeseen. == Historia == Olchingin alueella on asuttu jo kellopikarikulttuurin aikana. Ensimmäinen maininta Olchingista on vuodelta 740, mutta se on kiistanalainen. Kolmikymmenvuotisen sodan aikana München turvasi itsensä rahalla, mutta ei kaupungin ympäristöä. Olchingin 67 kiinteistöstä oli vuonna 1648 jäljellä vain yhdeksän. Olching uinui vuosisatoja. Kun rautatieyhteys Müncheniin avattiin 1839, kylän väkiluku oli noin 300. Sellutehtaan perustamisen myötä Olchingin väkiluku alkoi kasvaa, paikkakunnalle muutti työväkeä ja Weimarin tasavallan vuosina vasemmistolla oli valta paikkakunnalla. Toisen maailmansodan aikana Olching kärsi laajoja tuhoja ja heti sodan päätyttyä alueelle muutti tuhansia siirtolaisia etenkin Sleesiasta ja Tšekkoslovakiasta. 1900-luvun jälkipuoliskolla Olching kasvoi maalaiskylästä kaupungiksi. Yhteydet Müncheniin paranivat olympiavuonna 1972. Nykyinen Olching syntyi 1978, kun maalaiskunnat Olching, Esting ja Geiselbullach liitettiin toisiinsa. Olching kohotettiin kaupungiksi vuonna 2011. Olchingin vanhin säilynyt rakennus on Estingissä sijaitseva romaanistyylinen kirkko St. Stephanus 1200-luvulta. == Talous ja liikenne == Olchingissa on muun muassa tietotekniikan yrityksiä, energiayrityksiä ja laserteknologian yrityksiä. Olchingin rautatieasemat, Olching ja Esting, sijaitsevat rataosuudella München–Augsburg. Kaupungin halki kulkee moottoritie BAB 8. Matka Münchenin lentoasemalle on 42 kilometriä. == Lähteet == == Aiheesta muualla == *Olching, Baijeri, Saksa — Sunrise, Sunset and Daylength Luokka:Baijerin kunnat Luokka:Saksan kaupungit Luokka:Ylä- Baijeri
Miyeon

Cho Mi-Yeon (; s. 31. tammikuuta 1997) eli Miyeon on eteläkorealainen laulaja ja näyttelijä. Hän on eteläkorealaisen tyttöryhmän (G)I-dle:n laulaja Cube Entertainmentin alaisuudessa, ja hän äänitti Ahria virtuaalisessa K-pop- tyttöryhmässä K/DA. Cho syntyi 31. tammikuuta 1997. Hän on ainoa lapsi. Cho osoitti vahvaa kiinnostusta laulamiseen lapsesta asti. Hänen rakkautensa musiikkiin inspiroi hänen isänsä. Chon vanhemmat tunnistivat pian hänen intohimonsa ja lähettivät hänet musiikkikouluihin oppimaan erilaisia ​​taitoja, kuten viulua, kitaraa ja pianonsoittoa. Lopulta hän osallistui YG Entertainmentin koe-esiintymiseen yläasteella ja vietti seuraavat viisi vuotta harjoittelijana. Hänen debyyttinsä kuitenkin epäonnistui ja hän jätti yrityksen. Cho jatkoi musiikin harjoittamista, kun hän ilmoittautui musiikkiakatemiaan vahvistaakseen laulutaitojaan sekä oppiakseen säveltämään ja tuottamaan musiikkia. Cho vietti noin kahdeksan vuotta harjoittelijana ennen debyyttiään (G)I-DLE:n kanssa. == Aiheesta muualla == * Luokka:Vuonna 1997 syntyneet Luokka:Eteläkorealaiset laulajat Luokka:Eteläkorealaiset näyttelijät
Skikda

Skikda () on satamakaupunki ja Skikdan maakunnan hallinnollinen keskus Algeriassa. Se sijaitsee Välimeren Storanlahden rannalla 495 kilometriä Algerista itään. Skikdan kunnassa arvioitiin olevan 202 600 asukasta vuonna 2020. Skikdan kunnan pinta-ala on 52 neliökilometriä. Se rajoittuu idässä Filfilan, etelässä Hamadi Krouman, lounaassa El Hadaïkin ja lännessä Aïn Zouitin kuntiin. Kaupungin keskusta sijaitsee Välimeren rannalla kahden kukkulan, Bou Abbazin ja Beni Melekin välissä. Länsi- ja eteläpuolella virtaa kaksi vadia, Safsaf ja Zeramna, jotka yhtyvät ennen merta. Teollisuusalue ja öljysatama sijaitsevat keskustan itäpuolella ja uudet asuinalueet kukkuloiden rinteillä ja keskustan eteläpuolella. Kaupungin ilmasto on välimerellinen. Tammikuun keskilämpötila on 11,9 ja elokuun 24,05 astetta. Vuotuinen sademäärä on 800–1 200 millimetriä. Skikdan historia perustuu sen asemaan 85 kilometrin päässä sisämaassa sijaitsevan Constantinen satamana. Roomalaisajalla paikalla sijaitsi Rusicadan kaupunki, jonka vandaalien kuningas Geiserik hävitti vuonna 435. Ranskalaiset perustivat kaupungin uudelleen vuonna 1838 nimellä Port de France, joka sittemmin muutettiin Philippevilleksi kuningas Ludvig Filip I:n mukaan. Vuonna 1954 kaupungin 70 000 asukkaasta puolet oli europpalaisia. Algerian itsenäisyyssodan aikana vuonna 1955 Philippevillessä tapahtui eurooppalaisten ja ranskalaismielisten muslimien joukkomurha, jonka seurauksena sota muuttui entistäkin verisemmäksi. Algerian itsenäistyttyä vuonna 1962 eurooppalaiset muuttivat pois, mutta kaupunki on kasvanut nopeasti vuonna 1970 alkaneen öljyn- ja maakaasunjalostamon rakentamisen ansiosta. Skikdasta on maantieyhteydet Constantineen, Annabaan ja Jijeliin sekä rautatie Ramdane Djamelin risteysasemalle. Kaupungissa on kaksi satamaa, joiden kautta viedään maataloustuotteita, mineraaleja sekä Hassi Messaoudista ja Hassi R’Melistä putkijohtojen kautta tulevaa öljyä ja kaasua. Storan esikaupungissa on kalastussatama. Kaupungissa on öljy- ja kaasuteollisuutta. Lisäksi valmistetaan oliiviöljyä, hedelmä- ja kalasäilykkeitä ja muovituotteita sekä jalostetaan korkkia. Vuonna 1998 perustettu Skikdan yliopistokeskus sai yliopiston statuksen vuonna 2001. Roomalaisajalta on säilynyt suuren teatterin rauniot. Muihin nähtävyyksiin kuuluu vuonna 1936 valmistunut modernistinen rautatieasema. Matkailijoita houkuttelevat seudut monet hiekkarannat. ==Lähteet== Luokka:Algerian kaupungit
Wessobrunnin rukous

Wessobrunnin rukous on lyhyt muinaissaksalainen teksti, joka on kirjoitettu baijerilaisessa Wessobrunnin luostarissa noin vuonna 800. Varsinaisen rukouksen johdantona on pari alkusointuista säettä, jotka esittävät olotilaa ennen maailman luomista. Toiset tutkijat pitävät niissä ilmenevää käsitystä muinaispakanallisena, toiset taas sanovat sitä kristilliseksi.Wessobrunnin rukous, Tietosanakirja. Osa 10, palsta 1076. Tietosanakirja-osakeyhtiö 1919 ==Lähteet== Luokka:Kristilliset rukoukset Luokka:Keskiaika Luokka:Kristinusko Saksassa Luokka:Saksan kirjallisuus
Traversella

Traversella () on kunta Italiassa Piemonten alueella sijaitsevassa Torinon metropolikaupungissa.Traversella Sapere.it Traversella Enciclopedia Treccani Traversella Turismo Torino Vuoden 2023 alussa kunnassa oli arviolta 311 asukasta. ==Lähteet== ==Aiheesta muualla== Luokka:Torinon metropolikaupungin kunnat
Hassi R’Mel

Hassi R’Mel () on kunta Laghouatin maakunnassa Algeriassa. Se on maan tärkeimmän maakaasuntuotantoalueen keskus. Kunnan pinta-ala on 1 957 neliökilometriä. Asukkaita on 32 400 henkeä (vuonna 2018, arvio). Vuonna 1956 löydetty maakaasukenttä on Algerian ja koko Afrikan suurin. Sen tuotanto saavutti huippunsa vuonna 1999 ja tulee arvioiden mukaan jatkumaan vuoteen 2046 saakka. Öljy- ja kaasuyhtiö Sonatrachin omistama kenttä tuottaa nykyään neljänneksen Algerian maakaasusta. Suurin osa Algerian Saharasta tulevista kaasujohdoista yhtyy Hassi R’Melissä ja jatkuu Arzewin ja Skikdan vientisatamiin sekä Espanjaan ja Italiaan. Paikkakunnalla sijaitsee sähköä tuottava lämpövoimala, jonka teho on 591 megawattia. Entisellä karjanhoitoalueella sijaitseva Hassi R’Melin kunta on perustettu vuonna 1984. Teollisuuskeskuksen asutus on kasvanut osin hallitsemattomasti, ja sitä on yritetty siirtää uuteen Bellilin kaupunkiin, joka sijaitsee 35 kilometriä pohjoisempana. Vuonna 2016 Hassi R’Melissä oli 21 800 asukasta, Bellilissä 7 100 ja haja-asutusalueella tai paimentolaisina 1 300. Bellilissä on myös rakennustarvike- ja elintarviketeollisuutta. ==Lähteet== Luokka:Algerian kaupungit
Kansainvälinen transnäkyvyyden päivä

Kansainvälinen transnäkyvyyden päivä () on 31. maaliskuuta vietettävä vuosipäivä, joka omistettu juhlistamaan transsukupuolisia ihmisiä ja heidän saavutuksiaan yhteiskunnassa sekä lisäämään tietoisuutta transihmisten kohtaamasta syrjinnästä. Päivä sai alkunsa Yhdysvalloista vuonna 2009 michiganilaisen transaktivisti Rachel Crandallin toimesta reaktiona siihen, että ainoa silloin tunnettu transihmisiä koskettava vuosipäivä oli kansainvälinen transihmisten muistopäivä, jolloin muistetaan henkirikoksen uhreina menehtyneitä transihmisiä. Kansainvälisen transnäkyvyyden päivänä pyrkimyksenä on sen sijan juhlia eläviä transyhteisön jäseniä. Ensimmäistä kansainvälistä transihmisten näkvyyden päivää juhlittiin 31. maaliskuuta vuonna 2009. == Lähteet == Luokka:Tietoisuuspäivät Luokka:Transsukupuolisuus Luokka:Maaliskuun juhlapäivät
Kaiken teoria (albumi)

Kaiken teoria on rap-artisti Aren lokakuussa 2023 julkaisema albumi, jonka tuottajana toimi Rekami eli LX-Beats. Albumin nimi on viittaus teoreettisen fysiikan etsimään teoriaan, joka selittäisi ja yhdistäisi kaikki luonnon vuorovaikutukset. Albumi ei kuitenkaan käsittele fysikaalisia ilmiöitä, vaan kappaleissa tarkastellaan Aren uraa, elämää ja lähipiiriä pohdiskelevasti. == Albumin sisältö == === Laskettu aika === Albumin ensimmäinen kappale Laskettu aika tarkastelee Aren uraa historiallisesta näkökulmasta ja käsittelee samalla Aren kokemaa melankoliaa, joka liittyy Kaiken Teoria -albumin julkaisuun. Kappaleen alussa Are myöntää olleensa uransa varrella useasti uupunut ja kertoo sukujuuriensa olevan surumielisyyteen taipuvaiset. Kappaleen alun melankolia muuttuu kuitenkin pian rapille tyypillisemmäksi rehentelyksi ja ylpeydeksi. Are kertoo olevansa ylpeä muun muassa oman taiteellisen integriteettinsä säilyttämisestä sekä saavutuksista rap-suosion ja rahallisten vapauksien suhteen. Are palaa kuitenkin kappaleen outrossa mahtailusta raskaampaan sanoitukseen, kun hän vertaa albumijulkaisun jälkeistä tunnetta juuri synnyttäneiden äitien kokemaan postpartum-masennukseen. Tästä viittauksesta tuleekin kappaleen nimi Laskettu aika. Laskettu aika sisältää kielellisesti monimutkaisia sanaleikkejä, kuten lauseen "ilman deadlineja suunnitelmat elää". Lauseessa deadlinen eli määräajan asettaminen rinnastetaan tavaksi realisoida omat suunnitelmat ajatusten tasolta todellisuuteen. Tämän lisäksi sanaleikki sisältää vastakkainasettelun suunnitelmien "elämisen" ja englannin kielen kuolema-sanan (dead) välillä. === Kuumien käsien harha === Albumin toisella kappaleella Are käsittelee etenkin musiikkipiireissä kokemaansa ystävyyttä kiitollisesta näkökulmasta. Hän kuvailee KPC- kollektiivia perheeksi ja sanoo samalla nauttivansa olostaan poissa julkisuudesta. Kappaleella on mukana myös Gettomasa, joka laulaa kertosäkeessään rohkean suorittamisen merkityksestä silloin, kun "kädet ovat kuumat" eli olosuhteet ovat suopeat. Tästä tulee kappaleen nimi Kuumien käsien harha. Are ottaa kappaleella lyhyesti kantaa sanoitustensa autofiktiiviseen melankoliaan, jonka hän sanoo olevan positiivinen asia sen tarjoaman samaistumispinnan vuoksi. === Joka puolella === Albumin kolmas kappale Joka puolella ottaa tarkasteluun keikkaelämän piirteet, joiden kuvaillaan olevan samat paikkakunnasta riippumatta. Tästä kumpuaa myös kappaleen nimi. Are räppää kappaleessa muun muassa keikkojen tarjoamista vaatimattomista eduista ja vähäisistä käteiskorvauksista. Hän mainitsee saavansa usein yhteistyöpyyntöjä backstagella, mutta kokee olevansa monien artistien kanssa eri aallonpituudella. Are mainitsee kappaleella osallistuvansa rap-tapahtumiin ja -tuotantoon myös oman artistiuransa jälkeen. Hän sanoo pitävänsä montaa rap-piireistä tuttua paikkaa toisena kotina. == Kappaleet == # # # # # # # # # # # # == Lähteet == Luokka:Aren albumit Luokka:Vuoden 2023 albumit
Elektrikerförbundet

Elektrikerförbundet (lyh. SEF; virallisesti Svenska Elektrikerförbundet; puhekielessä Elektrikerna) on ruotsalainen vuonna 1906 perustettu sähköalan ammattiliitto, joka kuuluu keskusammattijärjestö Landsorganisationeniin. Vuoteen 1947 saakka ammattiliiton nimi oli Elektriska Arbetarförbundet. Byggnads och Kommunal.JPG|Järjestön pääkonttori Tukholmassa osoitteessa Hagagatan 2. ==Lähteet== Luokka:Ruotsalaiset ammattiliitot
Kitsman

Kitsman () on kaupunki Tšernivtsin alueen Tšernivtsin piirissä Ukrainassa. Kaupunki sijaitsee Tonavan valuma-alueeseen kuuluvan Prutjoen sivujoen Sovytsjan varrella, 25 kilometriä aluekeskus Tšernivtsistä luoteeseen. Kaupungissa on rautatieasema. Valtatie M19, joka on osa eurooppatietä , vie kaupungin läpi. Tammikuun keskilämpötila on −4,8 ja heinäkuun +19,9 celsiusastetta. Keskimääräinen vuosisademäärä on 675 millimetriä. Ukrainan tilastokeskus arvioi kaupungin väkiluvuksi 6 049 (2022). Vuonna 2001 siellä oli 7 608 asukasta; kansalaisuutensa kirjanneista (7 496) ukrainalaisia oli suuri enemmistö (96,37 %), mutta venäläisiä (2,35 %), romanialaisia (0,51 %), moldovalaisia (0,33 %) ja valkovenäläisiä (0,16 %) oli myös jonkun verran. Vuoden 1989 väestönlaskennassa kirjattiin 9 500 asukasta. Paikkakunnalla on ollut arkeologisten tutkimusten perusteella asutusta 1100-luvulla. Se mainitaan Moldovan historiallisissa dokumenteissa ensimmäisen kerran vuonna 1413. Paikkakunnan nimi pohjautuu erään tulkinnan mukaan sanaan kots (matot); alueella on pitkään kuodottu mattoja. Kaupungiksi Kitsman nimettiin vuonna 1864. Ukrainan kesän 2020 aluehallintouudistuksen jälkeen Kitsman on kuulunut Tšernivtsin piiriin; sitä ennen se oli vuosina 1940-2020 Kitsmanin piirin keskus. Arkkitehtuuriltaan merkityksellisiin kohteisiin lukeutuu Pyhän ristin löytämisen kirkko (1906). Кіцмань Костьол (Матері Божої Цариці).jpg|Jumalanäidin kirkko. Свято-Миколаївська церква (1876 рік) 02.jpg|Pyhän Nikolauksen kirkko (1876). Кіцмань (2).jpg|Kolmas kirkko. Пам’ятник композитору Володимиру Івасюку в м.Кіцмань.jpg| Säveltäjä Volodymyr Ivasjukin patsas. ==Lähteet== ==Aiheesta muualla== * Kitsman City -verkkosivusto Luokka:Tšernivtsin alueen kaupungit Luokka:Tšernivtsin piiri
Hertsa

Hertsa (, ) on kaupunki Tšernivtsin alueen Tšernivtsin piirissä Ukrainassa. Kaupunki sijaitsee Tonavan valuma-alueeseen kuuluvan Prutjoen sivuhaaran Hertsan tai Hertsuškan varrella, 35 kilometriä aluekeskus Tšernivtsistä kaakkoon. Kaupungista on maanteitse 6 kilometriä Romanian rajalle. Tammikuun keskilämpötila on −4,9 ja heinäkuun +19,2 celsiusastetta. Keskimääräinen vuosisademäärä on 560 millimetriä. Ukrainan tilastokeskus arvioi kaupungin väkiluvuksi 2 097 (2022). Vuonna 2001 siellä oli 2 068 asukasta, joista 2 030 kertoi taustansa: ukrainalaisia oli 17,88 %, venäläisiä 6,35 %, romanialaisia 71,18 % ja moldovalaisia 3,40 %. Vuoden 1989 väestönlaskennassa kirjattiin 2 360 asukasta. Paikkakunta mainitaan historiallisissa dokumenteissa ensimmäisen kerran vuonna 1437 Moldavian ruhtinaskunnan kylänä, joidenkin lähteiden mukaan paikkakunta olisi mainittu jo 1408 ja esiintynyt 1437 kaupunkina. Vuonna 1672 se sai pikkukaupungin aseman. Paikkakunta kuului Moldavian ruhtinaskuntaan vuoteen 1774 saakka, jolloin siirtyi Itävallan (myöhemmin Itävalta-Unkarin) osaksi (1774–1918). Kaupungiksi Hertsa nimettiin vuonna 1864. Vuodesta 1918 Romanian miehittämänä, vuodesta 1940 osa Ukrainan SNT:aa. Kulttuurihistoriallisesti merkittäviin rakennuksiin lukeutuu Spiridonivskan kirkko (1807). Ukrainan kesän 2020 aluehallintouudistuksen jälkeen Hertsa on kuulunut Tšernivtsin piiriin; sitä ennen se oli 1940–1962 ja 1991–2020 Hertsan piirin keskus; vuosina 1963–1991 osa silloista Hlybokan piiriä. ==Lähteet== ==Aiheesta muualla== Luokka:Tšernivtsin alueen kaupungit Luokka:Tšernivtsin piiri
Open Enterprise Linux Association

Open Enterprise Linux Association (OpenELA) on CIQ:n, SUSEn ja Oraclen vuonna 2023 perustama yhdistys, jonka tavoitteena on yhdistää voimia Red Hat Enterprise Linux -yhteensopivien enterprise-jakeluiden kehittämiseksi. CIQ:n tuote on Rocky Linux, SUSEn SUSE Linux ja Oraclen Oracle Linux. Yhdistys perustettiin vastauksena Red Hat -yhtiön pystyttämään maksumuuriin, joka merkitsi lähdekoodin saatavuuden rajoitusta.https://www.theregister.com/AMP/2023/08/14/oracle_suse_ciq_openela/https://www.itpro.com/software/open- source/what-red-hats-source-code-restrictions-mean-for-businesses Yhdistyksen tehtävänä on tarjota avoin ja vapaa lähdekoodi Linux-jakeluille, jotka ovat enterprise-käyttöön.https://www.suse.com/news/OpenELA-Marks-Major-Milestones- in-Governance-and-Code-Availability/ Myös eteläkorealainen Naver on julkaissut OpenELA-yhteensopivan Navix- jakelun.https://www.theregister.com/2024/12/10/naver_navix_linux/ Yhdistystä perustettaessa AlmaLinuxia, joka on myös enterprise-jakelu, ei lähestytty.https://www.itpro.com/software/linux/almalinux-chair-confirms- foundation-was-never-approached-to-be-a-part-of-the-openela ==Lähteet== ==Aiheesta muualla== *https://openela.org/ Luokka:Linux
Taavi Matilainen

Taavi Matilainen (18. lokakuuta 1875 Karttula – 24. maaliskuuta 1934 Helsinki) oli suomalainen maanviljelijä ja päätoimittaja.Päätoimittaja Taavi Matilainen kuollut, Helsingin Sanomat, 27.03.1934, nro 83, s. 3, Kansalliskirjaston digitaaliset aineistot Matilainen kävi kansanopiston ja maanviljelyskoulun ja tuli vuonna 1903 Oulun läänin talousseuran maatalousneuvojaksi. Hän oli Uudenmaan läänin maanviljelysseuran apulaissihteerinä ja maatalousneuvojana 1911–1913. Vuodesta 1913 lähtien Matilainen toimi maanviljelijänä ensin Kemiössä ja sitten Kaarinan Ilpoisissa. Matilainen oli Lounais-Suomen Maanviljelysseuran johtokunnan jäsenenä vuodesta 1919 alkaen, Turun Osuuskaupan hallinnon jäsenenä ja maataloustuottajain Lounais-Suomen Piiriliiton sihteerinä 1919–1921. Matilainen työskenteli myös sokerijuurikasviljelyn edistämiseksi sekä maanviljelijäin osuustoiminnallisen karjanmyyntijärjestön ja voiliike Valion kehittämiseksi. Hän kuului maalaisliittoon puolueen perustamisesta alkaen. Matilainen oli mukana ostamassa uusikaupunkilaista Vakka-Suomi-lehteä Maalaisliiton paikallislehdeksi ja lisäksi hän vaikutti ratkaisevasti Turunmaa-lehden syntyyn sekä kehitykseen. Matilainen oli Turunmaa-lehden johtokunnan puheenjohtajana kymmenisen vuotta ja parisen vuotta sen päätoimittajana. Hän oli maalaisliiton Turun läänin eteläisen vaalipiirin piiritoimikunnan puheenjohtaja ja maalaisliiton keskushallituksen jäsen. == Lähteet == Luokka:Suomalaiset päätoimittajat Luokka:Vuonna 1875 syntyneet Luokka:Vuonna 1934 kuolleet
Shōhei Ōtani

Shōhei Ōtani (Yhdysvalloissa pelaajanimeltään Ohtani; ; s. 7. heinäkuuta 1994) on japanilainen baseball-pelaaja. Ōtani pelaa MLB-liigan Los Angeles Dodgersissa. Vuonna 2023 solmitun kymmenvuotisen pelaajasopimuksen arvo oli 700 miljoonaa Yhdysvaltain dollaria. ==Lähteet== Luokka:Japanilaiset baseballpelaajat Luokka:Vuonna 1994 syntyneet Luokka:Elävät henkilöt
Ypäjä (televisiosarja)

Ypäjä on tammikuussa 2013 Yle TV2 -kanavalla esitetty 20-osainen tositelevisiosarja Ypäjän Hevosopiston ympäriltä. Susamuru-tuotantoyhtiön tekemän sarjan päähenkilöinä nähtiin koulussa opiskelevia nuoria ja koulun opettajia. Sarjan vastaava tuottaja oli Sari Isotalo. Sarja kuvattiin kesällä ja syksyllä 2012. Kuvauksia tehtiin myös Ruotsissa ja Saksassa, jonne eräät sarjassa esiintyvät opiskelijat matkustivat työssäoppimisjaksoille. 19-osainen sarja esitettiin Ylen kakkoskanavalla tammikuussa 2013 maanantaista perjantaihin klo 19.30 alkaen. ==Lähteet== Luokka:2010-luvun suomalaiset tositelevisiosarjat Luokka:Yle TV2:n televisio-ohjelmat
Marwan Issa

Marwan Abdel Karim Ali Issa (; 1965–2024) oli palestiinalaisen Hamas-järjestön aseellisen siiven eli Izz ad-Din al-Qassam -prikaatien komentaja Muhammad Deifin alaisena. ==Elämäkerta== Marwan Issa syntyi Bureijin pakolaisleirissä Gazan kaistalla vuonna 1965. Hänen perheensä oli alkujaan peräisin nykyisen Israelin Askalonista. Ennen Hamasin perustamista Issa oli Muslimiveljeskunnan jäsen. Israelin viranomaiset pidättivät ja vangitsivat hänet viiden vuoden ajaksi ensimmäisen intifadan johdosta vuosina 1987-1993. Palestiinalaishallinto pidätytti hänet puolestaan vuonna 1997. Issa vapautui toisen intifadan puhjetessa vuonna 2000. Hamasin riveissä Issa tuli tunnetuksi järjestön sotilaallisen siiven Izz ad-Din al-Qassam -prikaatien komentaja Muhammad Deifin oikeana kätenä. Hänen epäillään olleen osallinen useampaan Israeliin tehdyn iskun suunnittelussa. Hän oli myös hyvin salaileva. Esimerkiksi julkista valokuvaa hänestä ei ollut ennen vuotta 2011, jolloin hän oli osallistunut vankienvaihtoon israelilaisten kanssa. Israel oli myös yrittänyt salamurhata hänet vuonna 2006. Issaa pidettiin osallisena myös Hamasin hyökättyä Israeliin lokakuussa 2023. Israelilaiset lähteet uutisoivat Issan kuolleen ilmaiskussa Nuseiratin pakolaisleirissä maaliskuussa 2024. Hamas ei aluksi vahvistanut tietoa, mutta uutista Issan kuolemasta tukivat myös yhdysvaltalaiset viranomaiset. Hamas vahvisti Issan kuoleman vasta tammikuussa 2025. ==Lähteet== Luokka:Hamas Luokka:Palestiinalaiset henkilöt Luokka:Vuonna 1965 syntyneet Luokka:Vuonna 2024 kuolleet
Akseliteho

Akseliteho on sähkömoottorin tai höyryturbiini akselin kautta välittyvä teho. Tämä teho välittyy akselista edelleen kytkimeen ja pumpun juoksupyörään. Moottorin teho ja samalla myös akseliteho voidaan laskea voiman momentin ja kierrostaajuuden perusteella. Moottorin toimiessa kuormakoneessa voidaan voiman momentin, nopeuden ja moottorin tehon perusteella määrittää mekaaninen teho ja sitä myötä hyötysuhde. Perushäviötä tulee muun muassa kitka-, tuuletus- ja käämityshäviöstä. == Lähteet == Luokka:Moottorit
Longford (elokuva)

Longford on palkittu brittiläinen televisioelokuva vuodelta 2006. Se kertoo Longfordin jaarlista Frank Pakenhamista (Jim Broadbent), joka kampanjoi saadakseen murhaaja Myra Hindleyn (Samantha Morton) vapaaksi vankilasta. Pakenham uskoi, että kaikki rikollliset voidaan kuntouttaa ja palauttaa yhteiskuntaan. Elokuva voitti parhaan televisioelokuvan Golden Globen, ja Broadbent ja Morton mies- ja naisnäyttelijän palkinnot. == Lähteet == == Aiheesta muualla == * Broadbentin haastattelu Movieweb * Aaron Barnhartin arvostelu Primetimer Luokka:Vuoden 2006 brittiläiset elokuvat Luokka:Brittiläiset draamaelokuvat Luokka:Brittiläiset televisioelokuvat Luokka:Brittiläiset independent-elokuvat Luokka:Poliittiset elokuvat Luokka:Tositapahtumiin perustuvat elokuvat
Aarne Heljakka

Aarne Armas Heljakka (17. huhtikuuta 1922 Kauhajoki – 21. marraskuuta 1998 Pori) oli suomalainen yrittäjä ja yritysjohtaja, joka kehitti Kimble-pelin. ==Henkilöhistoria== Heljakan vanhemmat olivat sähköasentaja Heikki Heljakka, aiemmin Helen, ja ompelija Maija Liisa Filppula. Hän avioitui 1946 Laila Orvokki Kuuselan kanssa. Heljakka kävi keskikoulun Ilmajoen yhteiskoulussa. Hän oli taksiautoilija Ilmajoella 1945–1947, jalkinetehtailija Kauhajoella 1947–1952, Suupohjan Auton perustaja ja yrittäjä 1952–1957 ja auto- ja muiden liikkeiden palveluksessa myyntimies ja myyntipäällikkö 1957–1967. Nelostuote Ky:n, sittemmin Tactic Games -osakeyhtiö, perustaja Heljakka oli 1967, toimitusjohtaja 1967–1980 ja hallituksen puheenjohtaja 1967–1988. Heljakka oli myös Porin Nelosmainos Oy:n, vuodesta 1984 Suomen Nelosmainos Oy, sekä Porin Nelospaino Oy:n ja A-video Oy:n perustajaosakas. Hänellä oli lisäksi useita liike-elämän ja muita luottamustehtäviä. (ei-vapaa) ==Julkaisuja== * Maria ja Sameli Filppulan suku, 1990 (yhdessä muiden kanssa) == Lähteet == ==Aiheesta muualla== * Aarne Heljakka 60 v, 1982, toim. Jonny-Kai Forssell Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1922 syntyneet Luokka:Vuonna 1998 kuolleet